62024TO0045_INF
Определение на Общия съд (седми състав) от 25 февруари 2025 г. —ePURE и Pannonia Bio/Парламент и Съвет
(Дело T‑45/24)
„Жалба за отмяна — Енергетика — Регламент (ЕС) 2023/2405 — Задължение за доставчиците на авиационно гориво да гарантират, че общото количество гориво, предоставяно на операторите на въздухоплавателни средства на всяко летище в Съюза, съдържа минимални дялове устойчиви авиационни горива — Липса на лично засягане — Недопустимост“
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Регламент, който предвижда хармонизирани правила относно използването и доставката на устойчиви авиационни горива (УАГ) — Регламент, който задължава доставчиците на авиационно гориво да предоставят на разположение на операторите на въздухоплавателни средства на летищата в Съюза гориво, което да съдържа минимален дял УАГ — Изключване на биогоривата, произведени от хранителни и фуражни култури, както и биогоривата, произведени от междинни култури — Жалба от производител и доставчик в Съюза на възобновяем етанол, произвеждан от култури, отпадъци и остатъчни продукти — Липса на лично засягане — Жалба от сдружение, съставено преимуществено от членове, които произвеждат и доставят възобновяем етанол в Съюза — Липса на лично засягане — Недопустимост
(член 263, четвърта алинея ДФЕС; Регламент на Европейския парламент и на Съвета 2023/2405, член 3, точка 8, буква в), член 4, параграфи 1, 4 и 5 и приложение I)
(вж. т. 25—30, 35—46 и 67—80)
Диспозитив
1)
Отхвърля жалбата като недопустима.
2)
Няма основание за произнасяне по молбите за встъпване на Европейската комисия и на Renewable Fuels Association, Growth Energy, U. S. Grains Council и LanzaJet.
3)
Осъжда ePURE, de Europese Producenten Unie van Hernieuwbare Ethanol, и Pannonia Bio Zrt. да понесат направените от тях съдебни разноски, както и тези на Европейския парламент и на Съвета на Европейския съюз, с изключение на направените от последните две страни във връзка с молбите за встъпване.
4)
Парламентът, Съветът и молителите при встъпване, посочени в точка 2 от този диспозитив, понасят съответно направените от тях съдебни разноски във връзка с молбите за встъпване.